Lo toponimo Lliterà se pronuncia localment Llitirà en catalán ribagorzano y presenta una terminación toponimica -à, lo cognato catalán de la terminación -án en aragonés. Estas terminacions toponimicas se remontan a lo sufixo latín de pertenencia -ANUS, que acompanya a nombres de propietarios latifundistas. D'acuerdo con Joan Coromines i Vigneaux en este caso sería un visigodo dito Lithari, dando primero un toponimo LIUTHARIANUM en latín y dimpués LITARIANUM por reducción de lo diftongo, seguindo dimpués las leis foneticas catalanas d'apocopa, perda de -n final y palatalización de L- inicial.